Държавен вестник, бр. 8, 2023 г., стр. 9

БРОЙ  8	
Д Ъ Р Ж А В Е Н  В Е С Т Н И К 	
СТР.  9  
издава за срока на договора, удължен с три 
месеца, но за максимален срок от 24 месеца. 
Разрешението по изречение първо може да 
се подновява при наличие на основания за 
преиздаването му.
(3) Заявление за издаване на разрешението 
по ал. 1 се подава на хартиен носител или 
по електронен път след създаване на техни­
чески условия в дирекция „Миграция“ или 
при областните дирекции на Министерството 
на вътрешните работи, от работодателя или 
упълномощено от него лице или от чужденеца. 
Когато чужденецът има разрешение за продъл­
жително пребиваване или има предоставена 
международна закрила, срокът за подаване 
на заявлението е до 60 дни преди изтичане 
на пребиваването му. Когато срокът на ва­
лидност на притежаваното от чужденеца по 
изречение второ разрешение за пребиваване 
изтече, докато се вземе решение по заявле­
нието, му се издава документ, удостоверяващ 
това обстоятелство. Не се изисква чуждене­
цът с разрешено право на продължително 
пребиваване в страната при първоначално 
кандидатстване за разрешение по ал. 1 да е 
извън територията на Република България. 
Заявлението по ал. 1 може да бъде подадено и 
в дирекция „Миграция“, независимо от адреса 
на пребиваване на чужденеца. Заявлението 
на картовия документ се подава по адреса на 
пребиваване на чужденеца.“;
б) в ал. 5:
аа) в текста преди т. 1 накрая се добавя „в 
зависимост от начина на подаване по ал. 3, на 
хартиен носител или в електронен формат“;
бб) в т. 2 се създава изречение второ: „В 
случаите по ал. 1, т. 2 свидетелството за съ­
димост се издава от държавата, която е пре­
доставила статут на международна закрила 
на чужденеца.“;
вв) в т. 5 думите „и опит“ се заменят с 
„и/или опит“;
гг) в т. 7 думите „документа за пребива­
ване на работника – чужденец“ се заменят с 
„разрешение за продължително пребиваване 
и работа тип „Синя карта на ЕС“;
в) в ал. 6 думите „и на териториалните 
дирекции на Държавна агенция „Национална 
сигурност“, след което в тридневен срок се 
изпращат и в оригинал“ се заличават, а след 
думата „посочения“ се добавя „постоянен“;
г) в ал. 7 думата „7-дневен“ се заменя с 
„10-дневен“;
д) в ал. 8:
аа) в изречение първо след думите „Аген­
цията по заетостта“ се добавя „и Държавна 
агенция „Национална сигурност“, думата 
„14-дневен“ се заменя с „10-дневен“, а думите 
„като документите по ал. 5, т. 5 се изпращат 
и в оригинал“ се заличават;
бб) изречение трето се заличава;
вв) в изречение четвърто думата „14-дневен“ 
се заменя с „10-дневен“, а думите „10 дни“ се 
заменят с „три дни“;
е) в ал. 9 думите „14 дни“ се заменят с 
„10 дни“;
ж) в ал. 10 думите „7 дни“ се заменят с 
„10 дни“, създава се ново изречение второ: 
„Ако Агенцията по заетостта не уведоми в 
този срок дирекция „Миграция“ за нередов­
ности в документите и за необходимост от 
предоставяне на допълнителни документи 
от заявителя, се приема, че документите са 
редовни и няма необходимост от предоставяне 
на допълнителни документи.“, а досегашното 
изречение второ става изречение трето;
з) в ал. 11 думата „7-дневен“ се заменя с 
„10-дневен“;
и) в ал. 12 думите „Когато заявлението по 
ал. 5 е подадено от работодател или упълно­
мощено от него лице, дирекция „Миграция“ 
изпраща по електронен път на работодателя“ 
се заменят с „Дирекция „Миграция“ изпраща 
по електронен път на заявителя“;
к) в ал. 13 изречение първо се изменя 
така: „В срок до 20 дни от изпращането на 
съобщението по ал. 12 чужденецът трябва да 
предприеме действия по подаване на заявление 
за издаване на виза по чл. 15, ал. 1 в случаи­
те по ал. 1.“, а в изречение второ думите „и 
Държавна агенция „Национална сигурност“ 
се заличават;
л) в ал. 14 думите „с виза по чл. 15, ал. 1“ се 
заменят с „на едно от основанията по чл. 33к, 
ал. 1, т. 1“, а думите „и задължителна меди­
цинска застраховка, валидна на територия­та 
на Република България за целия срок на 
пребиваване, когато не е осигурен по Закона 
за здравното осигуряване“ се заличават;
м) в ал. 17 думите „един месец“ се заменят 
с „15 дни“, а думата „14-дневен“ се заменя с 
„13-дневен“;
н) в ал. 18, изречение второ думите „ал. 
5 – 11, 16 и 17, като след представяне на пис­
мено становище от Агенцията по заетостта 
се издава разрешение за продължително пре­
биваване и работа тип „Синя карта на ЕС“ се 
заменят с „ал. 26 при смяна на работодател 
през първите 12 месеца на висококвалифици­
рана заетост или ал. 27 при смяна на рабо­
тодател след изтичане на първите 12 месеца 
на висококвалифицирана заетост“;
о) създават се ал. 23 – 27:
„(23) На притежателя на Синя карта на 
ЕС, издадена въз основа на висока степен на 
професионални умения по смисъла на чл. 17, 
ал. 2, т. 1, буква „в“ от Закона за трудовата 
миграция и трудовата мобилност, се издава 
разрешение за пребиваване съгласно изисква­
нията на Регламент (ЕО) № 1030/2002, като в 
полето „забележка“ се отбелязва „[Длъжност, 
която не е посочена в списъка, съдържащ 
се в правилника за прилагане на Закона за 
трудовата миграция и трудовата мобилност]“.